**НЧ “ НАПРЕДЪК – 1904г. „ – С. УСТИНА**

**ОБЩИНА „РОДОПИ” - ПЛОВДИВ**

e-mail***:*** **nch.napredak.ustina@abv.bg****тел.  *03145 4254***

4228 с. Устина, ул.”Никола Петков” № 37

**О Т Ч Е Т**

**ЗА ДЕЙНОСТТА НА НЧ”НАПРЕДЪК - 1904” , С. УСТИНА ЗА 2022Г.**

 През 2022 година читалището осъществяваше дейността си в съгласие със своите програмни цели, заложени в Устава и ЗНЧ. Основните насоки в работата ни бяха свързани с поддържане авторитета и надграждане на дейността в читалището чрез създаване на условия за художественотворческото реализиране и изява на действащите към читалището самодейни групи, с поддържане на материалната база, както и със създаването на нови културни състави и изяви.

 Настоятелство,читалищни колектив, художествени ръководители и участници в самодейни групи работеха за изпълнението на най- важната функция на читалището - да бъде културно–просветен и информационен център за населението на с. Устина.

Читалището се явява естествения мост между миналото и съвремието и ролята му при създаването, укрепването и възпроизвеждането на традициите и културата е незаменима.

Читалището продължи да развива основните си цели и дейности :

- запазване на обичаите и традициите на населението от района

- разширяване знанията на гражданите и приобщаването им към ценностите и постиженията на науката, изкуството и културата

-любителско художествено творчество за деца и възрастни

-развитие на библиотечната дейност, обогатяване на фонда и формите за работа с читатели и ползватели

- поддържане на читалищната база в добро състояние

-допълнително финансиране, чрез участие в различни проекти

- привличане на доброволци и включването им в читалищната дейност

Читалището продължава да работи съвместно с училище, детска градина, пенсионерски клуб, кметство и община, както и с читалищата от съседните селища.

Работа по проекти и програми:

- МК Българските библиотеки- съвременни центрове за четене и информираността 2022;

- МИГ Перущица-Родопи, мярка 21 Съхраняване и развитие на местните идентичности и валоризиране на местното културно наследство на територията МИГ Перущица –Родопи

- Национална програма „Заетост и обучение на хора с трайни увреждания”

През 2022г. получената държавна субсидия се изразходва главно за заплати и осигурителни вноски на читалищните служители.

За издръжка на дейностите и базата използвахме собствените приходи от наеми и финансова подкрепа на община Родопи.

През изтеклия период Читалищното настоятелство е провело общо 7 заседания.

В работата на Настоятелството приоритет имаха развиване на творчеството сред подрастващото поколение, привличане на повече доброволци и нови самодейци, разумното използване на финансовите средства на читалището и организиране на дейности по изпълнение на заложените в културния календар изяви и събития.

* **Библиотека**

 Неразделна част от читалището е библиотеката, която активно участва в организирането на културния живот на с. Устина.

Библиотечната дейност беше насочена към усъвършенстване на предоставяните традиционни и модерни библиотечно-информационни услуги, както и за утвърждаването на библиотеката, като важен образователен и информационен център.

Работата беше насочена в изпълнение на основните задачи:

1. Разширяване и популяризиране на библиотечните услуги.
2. Организиране на инициативи за насърчаване на четенето при деца. Стимулиране на децата от най-ранна възраст да опознаят света на книгите и да го обикнат.
3. Обогатяване на библиотечния фонд.
4. Участие в програми и проекти.

Библиотечният фонд в края на годината наброява **10596 тома** книги, разпределени както следва:

- художествена литература за деца -  **1869 т.,**

- отраслова литература за деца –  **274 т.,**

- художествена литература за възрастни –  **5300 т.,**

- отраслова литература за възрастни –  **3153 т.**

 Регистрирани бяха **98** читатели, **51** от тях са деца до 14 години. Посещенията в библиотеката са **1328**. Заетите книги и други библиотечни материали за годината са **3283** тома.

Абонамента за 2022г. е на стойност 1бр. - **17,50 лв**.

Придобити библиотечни материали: дарения **28 б**р. на стойност **196** лв..

Децата учещи в с.Устина ползват безплатно библиотечните услуги, като по този начин се стимулира тяхното посещение.

 И тази година библиотеката отново продължи да обслужва читатели по домовете.

 Поради големият интерес на децата през летните месеци продължиха и инициативите: ”Помощници в библиотеката”, „Лятна читалня и занималня” и „Игрите на мама и тати”.

 Масовите начинания на читалищната библиотека за 2022г. се осъществяват чрез кътове, витрини, табла, изложби, беседи, презентации, литературни четения, информационни справки и конкурси за авторска приказка и рисунки.

 Помощници в тези мероприятия бяха децата от театралната група и от кръжока „Сръчковци”. В мероприятията на библиотеката се включиха също деца от ДГ”Родина” и училището.

**Спечелен пореден проект към МК** „Българските библиотеки- съвременни центрове за четене и информираност 2022” **на стойност 1381.78 лв. и 161** тома вече са закупени, обработени и предоставени за ползване.

* **Основни участници в провеждането на културните изяви и събития, както и мероприятия от празничния календар на читалището са самодейните групи.**

 **Самодейни групи:**

1. ЖВГ „Китка”за народни и стари градски песни
2. ЖПГ „Родопски звън” за автентични родопски песни . В групата участват и деца, така приемствеността между поколенията продължава
3. ДТГ „Устинци”
4. Коледарска група
5. Театрална група – деца и възрастни
6. Лазарки
7. Кръжок за приложно изкуство”Сръчковци”
8. Група за народни хора с ръководител Даниела Минчева
9. .Клуб „Родолюбие”
10. Арт работилница „Хоби и релакс”
* **Форми на участие и изява в местни, регионални, национални и международни фестивали и конкурси.**
* **Участия и изяви:**
* 14. 05 . 2022г. - Арт фестивал Перущица - ДТГ ”Устинци" – малки и големи
* 04. 06. 2022г. - Народен събор Пловдив - отлично представяне на всички самодейни групи и солисти.
* 24. 07. 2021г. - II-ри фестивал на хайдушките възстановки "Делю Караджа"- язовир Батак:

 – ЖПГ”Родопски звън” – I –ов място и златен медал,

- Кремена Сакаджиева /солист / - I –ро място

и най-малките изпълнители солисти:

- Даниела Стоилова /3 клас/– III-то място и бронзовмедал

- Теодора Стоилова / 1 клас/ – III-то място и бронзовмедал

* 16. 07. 2022г. - Международния конкурс за музикално, танцово и изобразително изкуство "ОРФЕЕВИ ТАЛАНТИ" – ПЛОВДИВ

 - ЖПГ „Родопски звън” – I-во място, **Златна лира в раздел автентичен фолклор**

* 02. 09. 2022г. - празника "Територията представя вино, култура и туризъм"организиран от МИГ Перущица-Родопи :

- Кремена Сакаджиева – солист към ЖПГ”Родопски звън”

- Алиджан Алиев – солист на към ЖПГ”Родопски звън

* 16. 06. 2022г. – гостува Театрален състав към читалище гр. Кричим с пиесата

«Баджанаци»

* 30. 06. 2022г. - Детска театрална группа «Бърборинко» към читалището представи пиесата «Трите феи»
* Участие в онлайн конкурса за създаване на най-интересна съвременна приказка с отворен край и две награди за илюстрация за Дария Хаджиева, 4. клас, НЧ „Напредък“, с. Устина - „Добрият момък“ и Рая Хаджиева, 4. клас, НЧ „Напредък“, с. Устина - „Златната свиня“
* Участия на самодейните групи във всички местни събития, концерти и мероприятия.

**ЖВГ”Китка”** - тази година групата нямаше сценични изяви, но много от самодейките се включваха в различните дейности и мероприятия организирани от читалището

 **ЖПГ”Родопски звън”** – макар и по-малко на брой, групата активно се включва и във всички местните изяви, а малките солисти жънат успехи и носят медали от участия.

**Театрална детска група към читалището** - **представи пиесата„”Трите феи”,**

 с тази изява бе закрит детския празник „Здравей лято”.

 Децата от групата взеха участие и в празника на Будителите, в коледния концерт, в подготовката на табла и кътове свързани с известни дати и личности, литературни четения.

**Групата за народни хора** - Целта на групата не е свързана със сценична изява, а е насочена към намаляване на заседналият начин на живот и релаксация. Репетициите са два пъти седмично и всеки може да се включи в групата. През тази година групата взе участие в празника на с. Устина и концерта посветен на Народните будители.

**Кръжокът по приложно изкуство „Сръчковци”** – участниците са от различни възрастови групи. И през тази година те отново бяха едни от най -активните участници, с атрактивни изложби и кътове за Цветница и Великден, изработка на мартеници, картички, изложба на рисунки за първа пролет, есенни пана, коледна украса и др. Целите на тази група са насочени към формиране на широк кръг умения - работа в екип, развитие на въображението, трудови умения, комуникативни умения и др.

**ДТГ”Устинци”** - участници са деца от 1 до 7 клас, разделени в две възрастови групи . Освен любов към българските традиции и обичаи, чрез танците у децата се възпитава способност за работа в екип и дух на толерантност, дисциплина и отговорност. През тази година изявите на децата бяха малко - на местно ниво, участие в Арт фестивал гр. Перущица и в Народен събор Пловдив и в местните празници и тържества.

**Лазарска група –** участват 10 момичета. Момичетата активно се включват и подпомагат читалищната дейност.

**Клуб „Родолюбие” –** продължава събирателната дейност свързана с историческите и природни забележителности на селото.

**Арт работилница „Хоби и релакс” –** тази година се представи с една скромна изложба, но тя предизвика голям интерес сред населението. Много мести жители изявиха желание да се включат и споделят своите умения и интереси .

* **Средства от бюджета за 2022г.**
 През изминалата година читалището работи по утвърдени субсидии, отпуснати от

държавния и общински бюджет и финансови постъпления от такси, членски внос, дарителства и др.

 Държавната субсидия за 2022г. на стойност - 24499лв.

 ДОФ от община „Родопи” :

– 1500 лв. за дейности

 Собствени приходи:

– наем 8996 лв.

– чл. внос и библ.такса - 440 лв.

* **Извършени ремонти**:

Сградата на читалището има нужда от цялостен ремонт. Подмяна на улуци, ремонт на покривно и подпокривно пространство. Необходима е цялостна подмяна на ел.инсталация на първи етаж, където се намират и залите за репетиции. Проблемът с ел.инсталацията, както и високите цени на електроенергията са причина през зимните месеци някои групи да преустановят репетиции. Дограмата в киносалона, гримьорни и музикална стая са в окаяно състояние. Черчеветата са изкривени и не могат да се затварят, стъклата са изпочупени. Таванът в библиотеката е напукан и се лющи, а библиотечните шкафове са пред разпадане.

Ръководството всяка година успява да отдели средства за най- належащите ремонтни дейности, но те не са достатъчни.

През тази година успяхме да извършим следните ремонтни :

 - Частична подмяна на улуци и водостоци - ,

 - подмяна на капандура

 - подмяна на голяма театрална завеса

 - закупуване на нова озвучителна техника

* Ръководството и екипът на читалището работят за разширяване кръга от партньори, с културни институции, учебни заведения, както и в посока на подобряване

На предлаганите услуги. Търсят се възможности за кандидатстване по проекти и програми.

 От името на читалищното настоятелство и от свое име искам да благодаря на всички самодейци , художествени ръководители и съмишленици, които се включиха в читалищната дейност, защото за постигането на още по-добри резултати разчитаме на всички вас - читалищни членовете ,настоятелство, самодейците и доброволци.

 Изказваме благодарност на Община Родопи, на Общинския съвет, на кмета на с. Устина и на всички дарители, чието съдействие помага развитието на дейността в читалището.

 Като председател и от името на читалищното настоятелство благодарим на общото събрание за оказаното доверие и работата ни като ръководен орган .

**НЧ “НАПРЕДЪК - 1904“ – С. УСТИНА**

**ОБЩИНА “РОДОПИ” - ПЛОВДИВ**

**e-mail**: ***nch.napredak.ustina@abv.bg*****тел. 03145 4254**

**4228 с. Устина, ул.”Никола Петков” № 37**

**ПЛАН – ПРОГРАМА ЗА ДЕЙНОСТТА**

**НА НЧ “ НАПРЕДЪК – 1904г. ” ,С. УСТИНА** ЗА **2023г.**

 Настоящият план за развитие на читалищната дейност в НЧ „Напредък 1904”с.Устина се създава в изпълнение на чл. 26а, ал. 2 от Закона на

народните читалища.

Изготвянето на плана за 2023 г., цели обединяване на усилията за развитие и утвърждаване на читалището, като важна обществена институция, реализираща културната идентичност на селището, както и да се засили обществената му роля като традиционен културен и образователен център.

Съгласно ЗНЧ сме регистрирани в Регистъра на народните читалища към Министерство на културата под № 34.

Основните направления и приоритети в дейността на читалището произтичат от ЗНЧ, общинската културна политика, осъществявана на основата на съществуващата нормативна уредба и чрез изпълнението на културния календар.

**ОСНОВНИ ЦЕЛИ И ПРИОРИТЕТИ:**

1.Осигуряване на устойчива подкрепа на читалището за реализирането на основната му дейност и развитието на съвременни форми на работа.

 Приоритет 1:

Стимулиране на читалищните дейности за съхранението и популяризирането на българските културни традиции, нематериалното културно наследство.

 Приоритет 2

Кандидатстване по проекти и програми за набавяне на финансови средства за подобряване на материално-техническата база.

 Приоритет 3

Участие в организираните за обучение семинари, кръгли маси, дискусии, работни срещи по проблемите на читалищата с цел повишаване компетенциите на работещите в тях.

 Приоритет 4

Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.

**Ц Е Л И:**

* Възстановяване и запазване на български обичаи, празници, обреди традиции
* Утвърждаване на библиотеката като център на духовно и информационно средище
* Разнообразяване и обогатяване на културния живот на населението
* Създаване на нови групи и мероприятия, с цел приобщаване и съвместна работа на хора от различни възрастови и етнически групи .
* Обогатяване на библиотечния фонд съобразно учебно-възпитателната и културна дейност на училището, детската градина, читалищните самодейни групи и потребностите на населението.
* Стимулиране на подрастващите да четат по – широко, целенасочено или за удоволствие и поучение.
* Даване възможност за изява на талантливи деца, чрез включването им в различни мероприятия на читалището.
* Популяризиране на селището и общината, чрез изяви на самодейни групи, индивидуални изпълнители, участия в конкурси и програми.
* Развитие на краезнанието и привличане на повече участници в клуб „Родолюбие”

**БИБЛИОТЕЧНА ДЕЙНОСТ:**

Като неразделна част от читалището, библиотеката активно участва в

организирането на културния живот в с. Устина, общината, областта и региона. Дейността на библиотеката през 2023 г. ще включва:

•Актуализиране на библиотечния фонд на читалищната библиотека, чрез закупуване на нова литература, абонамент, дарения, кандидатстване с проект пред МК и други организации;

•Организиране на индивидуална и културно-масова дейност с различни целеви групи: (деца, ученици, възрастни);обособяване на тематични кътове по повод празници и годишнини; предоставяне на информация и представяне на презентации, посветени на значими събития и личности;

•Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата

* Оказване помощ на децата при подготовка на училищни проекти и уроци

**ХУДОЖЕСТВЕНО-ТВОРЧЕСКА ДЕЙНОСТ:**

•Повишаване на качеството на предлагания от читалището художествен продукт по повод различни чествания;

•Активно участие на художествено–творческите форми в културните прояви в

общината и областта

•Пресъздаване на обичаи и празници от Културния календар;

•Участие в общински, регионални, национални и други конкурси и фестивали на групите към НЧ”Напредък – 1904

**МАТЕРИАЛНО –ТЕХНИЧЕСКА БАЗА НА ЧИТАЛИЩЕТО**

С помощта на община Родопи,чрез участие в проекти , с дарения и собствени средства да се извърши ремонт на:

* Смяна на улуци частта над сцена и саблекални)
* Библиотеката – ремонт таван и подмяна на библиотечни стилажи
* Подмяна дограма киносалон ,репетиционни зали
* Подмяна на столовете в киносалон и балкон
* Цяластна подмяна на ел.инсталация I-ви етаж
* ремонт на гримьорни

**За осъществяване на тези цели и задачи ще бъдат извършени следните дейности и мероприятия:**

- използване на фолклора като средство за възпитание и изграждане на ценностна система у децата и младежите

- Организиране и провеждане на местни фолклорни празници и обичаи и популяризирането им.

- Приобщаване на повече младежи към читалищните дейности чрез разкриване на творчески ателиета свързани с културни, спортни и литературни мероприятия.

- Запазване и разширяване на вече утвърдените самодейни читалищни групи и участието им в местни , регионални и национални изяви.

- Обогатяване на библиотечния фонд чрез проекти, дарения и със собствени средства.

- читателски клуб „Многознайко”

- Експониране на изложби, кътове, витрини и табла свързани с бележити дати и личности.

- Съвместна дейност на читалището с училище, детска градина, кметство, пенсионерски клуб , община Родопи и НПО при отбелязване на различни празници и събития.

- Осъществяване на културният календар за читалищните прояви

- Продължаване на събирателната и проучвателна дейност на клуб „Родолюбие” свързана със запазване и популяризиране на културно-историческото наследство, традиции и природни забележителности на селището ни.

- Обучение и квалификация на служителите

 - Подобряване на материално - техническа база на читалището чрез участие в проекти, с помощта на община Родопи , със собствени средства, дарения и доброволчески труд.

Срокът за изпълнение на Програмата е в рамките на бюджетната 2023 година. Съгласно чл.26, ал.4 от Закона за народните читалища Председателят на читалището представя ежегодно в срок до 31 март пред Кмета на Общината и Общинския съвет доклад за осъществените читалищни дейности в изпълнение на Програмата и за изразходваните от бюджета средства през предходната година.

 Настоящата програма е отворена за допълнения и е приета в съответствие с чл. 26 от ЗНЧ.

Настоятелство НЧ”Напредък-1904г.”:

* 1. Гинка Кацарова
	2. Евелина Георгиева
	3. Йордана Дафова
	4. Руска Солакова
	5. Севда Кехайова

Проверителна комисия:

1. Апостол Мирчев
2. Нели Бундева
3. Величка Табашка